### NN 79/2019 (23.8.2019.), Uredba o izmjenama Uredbe o unutarnjem ustrojstvu Ministarstva za demografiju, obitelj, mlade i socijalnu politiku

VLADA REPUBLIKE HRVATSKE

1647

Na temelju članka 54. stavka 1., a u vezi s člankom 65. stavkom 3. Zakona o sustavu državne uprave (»Narodne novine«, broj 66/19), Vlada Republike Hrvatske je na sjednici održanoj 22. kolovoza 2019. godine donijela

UREDBU

O IZMJENAMA UREDBE O UNUTARNJEM USTROJSTVU MINISTARSTVA ZA DEMOGRAFIJU, OBITELJ, MLADE I SOCIJALNU POLITIKU

Članak 1.

U Uredbi o unutarnjem ustrojstvu Ministarstva za demografiju, obitelj, mlade i socijalnu politiku (»Narodne novine«, broj 43/17), u članku 87. stavku 4. riječi: »Pomoćnici ministra« zamjenjuju se riječima: »Ravnatelji uprava«.

Članak 2.

U članku 89. stavku 2. riječi: »Pomoćnici ministra« zamjenjuju se riječima: »Ravnatelji uprava«.

U stavcima 5., 6. i 7. riječi: »pomoćniku ministra« zamjenjuju se riječima: »ravnatelju uprave«.

Članak 3.

Okvirni broj državnih službenika i namještenika Ministarstva za demografiju, obitelj, mlade i socijalnu politiku prikazan u tablici koja je sastavni dio Uredbe o unutarnjem ustrojstvu Ministarstva za demografiju, obitelj, mlade i socijalnu politiku (»Narodne novine«, broj 43/17) zamjenjuje se Okvirnim brojem državnih službenika i namještenika Ministarstva za demografiju, obitelj, mlade i socijalnu politiku koji je sadržan u prilogu ove Uredbe i čini sastavni dio Uredbe o unutarnjem ustrojstvu Ministarstva za demografiju, obitelj, mlade i socijalnu politiku.

Članak 4.

Ministrica za demografiju, obitelj, mlade i socijalnu politiku, uz prethodnu suglasnost tijela državne uprave nadležnog za službeničke odnose, uskladit će Pravilnik o unutarnjem redu Ministarstva za demografiju, obitelj, mlade i socijalnu politiku s odredbama ove Uredbe u roku od 30 dana od dana stupanja na snagu ove Uredbe.

Članak 5.

Ova Uredba stupa na snagu prvoga dana od dana objave u »Narodnim novinama«.

Klasa: 022-03/19-03/65

Urbroj: 50301-25/27-19-2

Zagreb, 22. kolovoza 2019.

Predsjednik
 mr. sc. Andrej Plenković, v. r.

PRILOG 1

OKVIRNI BROJ DRŽAVNIH SLUŽBENIKA I NAMJEŠTENIKA POTREBNIH ZA OBAVLJANJE POSLOVA IZ DJELOKRUGA MINISTARSTVA ZA DEMOGRAFIJU, OBITELJ, MLADE I SOCIJALNU POLITIKU

|  |  |  |
| --- | --- | --- |
| Redni broj | Naziv unutarnje ustrojstvene jedinice | Broj službenika i namještenika |
| 1. | Kabinet ministra | 13 |
| 2. | Glavno tajništvo | 1 |
| 2.1. | Sektor za ljudske potencijale, opće i nomotehničke poslove | 1 |
| 2.1.1. | Služba za ljudske potencijale | 1 |
| 2.1.1.1. | Odjel za upravljanje ljudskim potencijalima | 5 |
| 2.1.1.2. | Odjel za službeničke odnose | 4 |
| 2.1.2. | Služba za opće i tehničke poslove | 1 |
| 2.1.2.1. | Odjel za opće poslove i poslove pisarnice | 2 |
| 2.1.2.1.1. | Pododsjek za poslove pisarnice | 7 |
| 2.1.2.2. | Odjel za sigurnosne, tehničke i pomoćne poslove | 2 |
| 2.1.2.2.1. | Pododsjek za tehničke i pomoćne poslove | 8 |
| 2.1.3. | Služba za nomotehničke poslove i procjenu učinaka propisa | 5 |
| 2.2. | Sektor za nabavu i informatičku podršku | 1 |
| 2.2.1. | Služba za nabavu | 1 |
| 2.2.1.1. | Odjel za nabavu i praćenje ugovornih obveza | 4 |
| 2.2.1.2. | Odjel za objedinjenu nabavu za ustanove socijalne skrbi | 4 |
| 2.2.2. | Služba za informatičku podršku | 6 |
| Glavno tajništvo – ukupno | | 53 |
| 3. | Uprava za demografski razvoj, obitelj, djecu i mlade | 1 |
|  | Neposredno u Upravi za demografski razvoj, obitelj, djecu i mlade, izvan sastava nižih ustrojstvenih jedinica | 1 |
| 3.1. | Sektor za demografski razvoj | 1 |
| 3.1.1. | Služba za istraživanje i koordinaciju demografske politike | 8 |
| 3.1.2. | Služba za migracije | 8 |
| 3.2. | Sektor za obitelj, djecu i mlade | 1 |
| 3.2.1. | Služba za obitelj i djecu | 1 |
| 3.2.1.1. | Odjel za obitelj | 5 |
| 3.2.1.2. | Odjel za djecu | 5 |
| 3.2.2. | Služba za mlade i volonterstvo | 1 |
| 3.2.2.1. | Odjel za mlade | 5 |
| 3.2.2.2. | Odjel za volonterstvo | 5 |
| Uprava za demografski razvoj, obitelj, djecu i  mlade – ukupno | | 42 |
| 4. | Uprava za socijalnu politiku | 1 |
| 4.1. | Sektor za koordinaciju reformskih procesa i modernizaciju sustava socijalne skrbi | 1 |
| 4.1.1. | Služba za razvoj i modernizaciju sustava socijalne skrbi | 10 |
| 4.1.2. | Služba za statistiku, analitiku i stručno usavršavanje | 8 |
| 4.2. | Sektor za koordinaciju politika i unapređenje stručnog rada centara za socijalnu skrb | 1 |
| 4.2.1. | Služba za socijalne naknade, prevenciju siromaštva i koordinaciju rada centara za socijalnu skrb | 1 |
| 4.2.1.1. | Odjel za socijalne naknade i prevenciju siromaštva | 5 |
| 4.2.1.2. | Odjel za stručnu, organizacijsku i infrastrukturnu podršku | 5 |
| 4.2.2. | Služba za obiteljsko-pravnu zaštitu i zaštitu djece, mladih i obitelji u riziku | 1 |
| 4.2.2.1. | Odjel za obiteljsko-pravnu zaštitu | 5 |
| 4.2.2.2. | Odjel za djecu, mlade i obitelji u riziku | 5 |
| 4.2.3. | Služba za zaštitu i promicanje prava socijalno osjetljivih skupina | 1 |
| 4.2.3.1. | Odjel za zaštitu i promicanje prava osoba s invaliditetom i skrbništvo | 5 |
| 4.2.3.2. | Odjel za zaštitu i promicanje prava drugih socijalno osjetljivih skupina | 5 |
| 4.3. | Sektor za razvoj socijalnih usluga i koordinaciju pružatelja usluga | 1 |
| 4.3.1. | Služba za stručnu i infrastrukturnu podršku i unapređenje rada pružatelja usluga | 1 |
| 4.3.1.1. | Odjel za provedbu procesa transformacije i deinstitucionalizacije | 5 |
| 4.3.1.2. | Odjel za stručnu i infrastrukturnu podršku pružatelja usluga | 7 |
| 4.3.2. | Služba za razvoj socijalnih usluga, udomiteljstvo i humanitarnu pomoć | 8 |
| 4.3.3. | Služba za ugovaranje, osiguranje standarda i unapređenje kvalitete socijalnih usluga | 8 |
| Uprava za socijalnu politiku – ukupno | | 84 |
| 5. | Uprava za međunarodne poslove i programe | 1 |
| 5.1. | Sektor za međunarodnu suradnju | 1 |
| 5.1.1. | Služba za koordinaciju međunarodnih i EU poslova | 1 |
| 5.1.1.1. | Odjel za koordinaciju međunarodnih poslova | 4 |
| 5.1.1.2. | Odjel za koordinaciju EU poslova | 5 |
| 5.1.2. | Služba za međunarodnu suradnju u području zaštite djece i koordinaciju sustava socijalne sigurnosti | 11 |
| 5.2. | Sektor za upravljanje programima i projektima | 1 |
| 5.2.1. | Služba za pripremu i provedbu programa iz fondova EU | 1 |
| 5.2.1.1. | Odjel za pripremu programa iz fondova EU | 5 |
| 5.2.1.2. | Odjel za provedbu programa iz fondova EU | 10 |
| 5.2.2. | Služba za praćenje programa i vrednovanje projekata iz fondova EU | 1 |
| 5.2.2.1. | Odjel za praćenje programa iz fondova EU | 5 |
| 5.2.2.2. | Odjel za vrednovanje projekata iz fondova EU | 5 |
| 5.2.3. | Služba za programe i projekte udruga | 1 |
| 5.2.3.1. | Odjel za pripremu i provedbu programa i projekata udruga | 4 |
| 5.2.3.2. | Odjel za praćenje programa i projekata udruga | 3 |
| Uprava za međunarodne poslove i programe – ukupno | | 59 |
| 6. | Uprava za proračun i financije | 1 |
| 6.1. | Sektor za proračun | 1 |
| 6.1.1. | Služba za pripremu državnog proračuna, financijsko planiranje i decentralizirane funkcije | 8 |
| 6.1.2. | Služba za izvršavanje financijskih planova ustanova i državnog proračuna | 12 |
| 6.1.3. | Služba za investicije, upravljanje imovinom i praćenje središnje nabave ustanova socijalne skrbi | 1 |
| 6.1.3.1. | Odjel za investicije i upravljanje imovinom | 5 |
| 6.1.3.2. | Odjel za pripremu i praćenje postupaka središnje nabave materijalnih potreba ustanova socijalne skrbi | 4 |
| 6.2. | Sektor za financije | 1 |
| 6.2.1. | Služba za računovodstvo i financijsko upravljanje i kontrolu | 1 |
| 6.2.1.1. | Pododsjek za knjigovodstvo | 4 |
| 6.2.1.2. | Pododsjek za financijsko upravljanje i kontrolu | 3 |
| 6.2.2. | Služba za likvidaturu i platni promet | 1 |
| 6.2.2.1. | Pododsjek za pripremu plaćanja i isplatu plaća i naknada | 5 |
| 6.2.2.2. | Pododsjek za platni promet i izvršenje državnog proračuna | 4 |
| Uprava za proračun i financije – ukupno | | 51 |
| 7. | Samostalni sektor za nadzor i predstavke | 1 |
| 7.1. | Služba za upravni nadzor | 10 |
| 7.2. | Služba za inspekcijski nadzor | 11 |
| 7.3. | Služba za predstavke i pritužbe | 8 |
| Samostalni sektor za nadzor i predstavke – ukupno | | 30 |
| 8. | Samostalna služba za drugostupanjski postupak | 13 |
| 9. | Samostalna služba za unutarnju reviziju | 5 |
| Ministarstvo za demografiju, obitelj, mlade i socijalnu politiku – UKUPNO | | 350 |